**Meghívó**

**VR állásbörze bemutató**

A Selye János Egyetem Karrier-tanácsadó Központja és az Appentum Kft. az AUTOTECH INFRA (SKHU/1802/3.1/015) projekt keretében online VR állásbörze bemutatót tart.

Az eseményen bemutatásra kerül az Appentum Kft. által elkészített virtuális állásbörze platformja, amely egy virtuális valóság alapú vizualizációs alkalmazás. Ez az Európában is egyedülálló alkalmazás sok olyan lehetőséget nyújt a felhasználók részére, amelyre eddig nem volt lehetőség.

Szaniszló Zoltán, az Appentum kft. ügyvezető igazgatója mutatja be, hogy melyek azok a lehetőségek a munkát kínáló cégeknek és felhasználóknak egyaránt, amelyeket ezen az alkalmazáson belül érdemes lenne használni.

Az online bemutató előadás célja, hogy megismertesse a lehetséges felhasználókkal (cégek, intézmények és munkakeresők) ezt a modern és egyedi munkaerőpiaci szolgáltatást.

A rendezvény online keretek között valósul meg, a csatlakozáshoz szükséges linket a rendezvény előtti napon kapják meg e-mailben a résztvevők.

**A részvétel előzetes regisztrációhoz kötött.**

Jelentkezni az alábbi elérhetőségen lehet:

Elérhetőség: karrier.ujs.sk/regvrjobfair2021

Jelentkezési határidő: 2021.11.11., 12:00

**PROGRAM**

**Időpont: 2021.11.11.**

**Helyszín: Online**

• **14:00 – 14.30** Virtuális Állásbörze bemutató- Izgalmas és látványos lehetőségek

Előadó: Szaniszló Zoltán - Appentum kft., CEO

• **14:30 – 15:00** Kötetlen beszélgetés - online információs vita a résztvevőkkel

Moderátor: Ištvánik Norbert – SJE KtK, Központvezető